《寒食后试新茶因忆故山植茶先垄之畔间别者数年矣》
明代·卢龙云

何处茶山好，云腴美建溪。黄芽先蛰出，紫笋入春齐。

持赠逢新火，斜封认远题。故园应比昔，客梦几樵西。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。